๒

  บันทึกรายงานการประชุม
สภาเทศบาลตำบลหนองพ้อ สมัยวิสามัญ สมัยที่ 2 ประจำปี พ.ศ. 2567 (ครั้งที่ 1)
วันที่ 1 สิงหาคม  2567 เวลา 09.30 น.
ณ ห้องประชุมสภาเทศบาลตำบลหนองพ้อ
ผู้มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายกมล   ฉิมรักษ์
	ประธานสภาเทศบาล
	กมล  ฉิมรักษ์
	

	2
	นายสมเกียรติ  เกื้อชู
	รองประธานสภา
	สมเกียรติ  เกื้อชู
	

	3
	นายทวี  แสงปาน
	สมาชิกสภาเขต 1
	ทวี  แสงปาน
	

	4
	นายอุทัย  ศิริรัตน์
	สมาชิกสภาเขต 1
	อุทัย  ศิริรัตน์
	

	5
	นายไพจิตร  ฉิมรักษ์
	สมาชิกสภาเขต 1
	ไพจิตร  ฉิมรักษ์
	

	6
	นายอุทัย  บุตรดาซุย
	สมาชิกสภาเขต 1
	อุทัย บุตรดาซุย
	

	7
	นายบุญเลิศ  สงคง
	สมาชิกสภาเขต 1
	บุญเลิศ  สงคง
	

	8
	ร.ต.สมหมาย  หนูเมฆ
	สมาชิกสภาเขต 2
	สมหมาย หนูเมฆ
	

	9
	นายวิเชียร  บัวเนียม
	สมาชิกสภาเขต 2
	วิเชียร  บัวเนียม
	

	10
	นายปรีชา ชาญเมธี
	สมาชิกสภาเขต 2
	ปรีชา ชาญเมธี
	

	11
	นายศุภชัย  ชูเนียม
	สมาชิกสภาเขต 2
	ศุภชัย  ชูเนียม
	

	12
	นายวีรวัฒน์ คงพรม
	สมาชิกสภาเขต 2
	วีรวัฒน์ คงพรม
	

	13
	นายกฤษกร  บุษบงก์
	เลขานุการสภาฯ
	กฤษกร  บุษบงก์
	



ผู้ไม่มาประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	

	
	
	
	
	



ผู้เข้าร่วมประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นายไตรศักดิ์  รักใหม่
	นายกเทศมนตรีฯ
	ไตรศักดิ์  รักใหม่
	

	2
	นายเจษฎา เลาแก้วหนู
	รองนายกเทศมนตรีฯ
	เจษฎา เลาแก้วหนู
	

	3
	นางญานิศา คงเทพ
	ผู้อำนวยการกองคลัง
	ญานิศา คงเทพ
	

	4
	นายจำนงค์  ยศชู
	หัวหน้าสำนักปลัดเทศบาล
	จำนงค์  ยศชู
	

	5
	นายณรงค์ชัย เบียดตะคุ
	ผู้อำนวยการกองช่างฯ
	ณรงค์ชัย เบียดตะคุ
	

	6
	นางจันทร์สุดา  ฉิมรักษ์
	นักจัดการงานทั่วไป
	จันทร์สุดา  ฉิมรักษ์
	








เริ่มประชุม เวลา 09.30 น.
เลขานุการสภาฯ	เรียนประธานสภา สมาชิกสภา และผู้เข้าร่วมประชุมทุกท่านครับ สำหรับวันนี้จากการตรวจสอบรายชื่อที่ได้ลงลายมือชื่อในสมุดบันทึกรายงานการประชุมและสมาชิกสภาที่เข้าประชุม ถูกต้องและครบองค์ประชุมนะครับ ก็ขอเชิญประธานสภาจุดธูปเทียนบูชาพระรัตนตรัยครับ
เลขานุการสภาฯ	ครับ ขอเชิญท่านประธานสภาดำเนินการตามระเบียบวาระการประชุมครับ 
ประธานสภา	เรียนสมาชิกสภาทุกท่านครับ ฝ่ายบริหาร เจ้าหน้าที่ ผู้เข้าร่วมประชุมทุกท่านครับ ระเบียบวาระการประชุมสภาเทศบาลตำบลหนองพ้อ สมัยวิสามัญ สมัยที่ 2 ครั้งที่ 1/2567 วันที่ 1 สิงหาคม พ.ศ.2567 เวลา 09.30 น. ณ ห้องประชุมสภาเทศบาลตำบลหนองพ้อ 
ระเบียบวาระที่ 1		เรื่องที่ประธานแจ้งที่ประชุมทราบ
ประธานสภา	1.ประกาศใช้แผนดำเนินงานเทศบาลตำบลหนองพ้อ พ.ศ.๒๕๖7 แก้ไข ครั้งที่ 2  
	2.ประกาศใช้แผนดำเนินงานเทศบาลตำบลหนองพ้อ พ.ศ.2567 เพิ่มเติม ครั้งที่ 3
	3.ประกาศใช้แผนพัฒนาท้องถิ่น พ.ศ. 2566-2570 เพิ่มเติม ครั้งที่ 1/2567
	4.ประกาศใช้แผนพัฒนาท้องถิ่น พ.ศ.2566-2570 แก้ไขครั้งที่3/2567
	รายละเอียดสมาชิกสามารถตรวจดูได้ที่ศูนย์ข้อมูลข่าวสารเทศบาลตำบล    หนองพ้อหรือที่งานนโยบายและแผน
ที่ประชุม	รับทราบ
ระเบียบวาระที่ 2	เรื่องรับรองรายงานการประชุม
	-การประชุมสภาเทศบาลสมัยวิสามัญ สมัยที่ 1 ครั้งที่ 1/2567 เมื่อวันที่ 2 เมษายน 2567
ประธานสภา	เชิญท่านวิเชียร  บัวเนียม ครับ
วิเชียร บัวเนียม	เรียนท่านประธานสภาผมวิเชียร บัวเนียม สมาชิกสภา เขต 2 ท่านประธานครับ รายงานการประชุมสภาเทศบาลสมัยวิสามัญ สมัยที่ 1 ครั้งที่ 1/2567 เมื่อวันที่ 2 เมษายน 2567 รายงานการประชุมที่ส่งให้สมาชิกได้ตรวจสอบนั้น ถ้าเราได้ดูแล้วน่ะครับ ผมคิดว่ายังไม่สมบูรณ์ครับท่านประธาน หนึ่งท่านเลขานุการสภาซึ่งเป็นผู้จดบันทึกรายงานการประชุมยังไม่ได้ลงนามในรายงานการประชุม อันที่สองน่ะครับประธานกรรมการตรวจรายงานการประชุมยังไม่ได้ลงนามรับรองรายงานการประชุม ผมถือว่าน่าจะไม่เป็นไปตามระเบียบข้อบังคับกระทรวงมหาดไทยว่าด้วยการประชุมสภา ข้อ 33 กำหนดไว้ว่ารายงานการประชุมสภาท้องถิ่นทุกคราว ต้องให้คณะกรรมการตรวจรายงานการประชุม ได้ตรวจสอบ แล้วให้ทำสำเนารายงานการประชุมซึ่งคณะกรรมการตรวจรายงานการประชุมได้ตรวจสอบแล้วขึ้น อย่างน้อยสองฉบับ เพื่อให้สมาชิกสภาท้องถิ่นได้มีโอกาสตรวจดูได้ก่อนเวลาประชุมไม่น้อยกว่าหนึ่งวันเพื่อให้สภาท้องถิ่นรับรองรายงานการประชุมนั้น ทั้งนี้รายงานการประชุมนี้ลงนามยังไม่ครบถ้วน น่าจะยังไม่สมบูรณ์ ผมขอให้ท่านประธานถอนไปก่อนครับ ค่อยเข้ารับรองรายงานการประชุมในครั้งหน้าก็ได้ครับ ขอบคุณมากครับท่านประธาน
ประธานสภา	เชิญท่านเลขาฯครับ
เลขานุการสภา	เรียนท่านประธานสภาน่ะครับ ก็ขอขอบคุณในความเป็นห่วงของท่านสมาชิกสภาน่ะครับ ในส่วนของขั้นตอนของการรับรองผมขออธิบายเพิ่มเติมว่า ในส่วนของการตรวจสอบรับรอง เป็นคณะกรรมการที่สภาตั้งมาในส่วนของการดำเนินการของคณะกรรมการมันกำหนดไว้ว่าในข้อ 105 และข้อ 109 กำหนดว่าในการประชุมแต่ละครั้งจะเอาจำนวนองค์ประชุมกึ่งหนึ่งสามคนสองคนก็ได้น่ะครับ ข้อ 109 การนัดประชุมและเปิดประชุมคณะกรรมการสภาท้องถิ่นครั้งแรก ให้เป็นหน้าที่ของ เลขานุการสภาท้องถิ่น ให้คณะกรรมการสภาท้องถิ่นคณะหนึ่งๆ เลือกประธานกรรมการและเลขานุการจากกรรมการ สภาท้องถิ่นคณะนั้นๆ ในการประชุมคณะกรรมการสภาท้องถิ่นต้องมีกรรมการมาประชุมไม่น้อยกว่ากึ่งหนึ่งของจำนวน กรรมการทั้งหมด จึงจะเป็นองค์ประชุม ถ้าสามคนก็คือกึ่งหนึ่งของจำนวนก็คือสองในสามถ้าว่าสามคนก็คือสองคนก็จบแล้วแต่ว่าผมก็ชี้แจงเพิ่มเติมในเรื่องการทำงานของคณะกรรมการตรวจรายงานการประชุมน่ะครับก็คือเป็นการกลั่นกรองจากด้านธุรการแต่ว่าสิทธิในการแก้ไข คณะกรรมการตรวจรายงานการประชุมทำงานทางด้านธุรการก็คือตรวจในเรื่องของคำถูกผิดแต่ถ้าคำถูกผิดมันเปลี่ยนมาจากรูปแบบเดิมท่านคณะกรรมการก็ต้องบันทึกมานำเสนอในสภาน่ะครับ ส่วนเรื่องรายงานการประชุมสภาจะรับรองหรือไม่รับรองจะถอนหรือไม่ถอนก็แล้วแต่สภาน่ะครับ แต่ผมขออธิบายในขั้นตอนของการทำงานครับ ขอบคุณครับ
ประธานสภา	เชิญท่านวิเชียร  บัวเนียม ครับ
วิเชียร  บัวเนียม	เรียนท่านประธานสภา อันนั้นผมเข้าใจครับ แต่ว่าอันนี้ผู้จดรายงานการประชุมก็ยังไม่ลงนามน่ะครับ ผมว่ามันคนละประเด็นกับที่เลขาฯพูดครับ
ประธานสภา	ครับ ผมก็ขอเลื่อนการรับรองรายงานการประชุมครั้งนี้ไว้ในการประชุมคราวหน้าน่ะครับ ต่อไปก็ไปตามระเบียบวาระเลยน่ะครับ
ระเบียบวาระที่ 3	เรื่อง กระทู้ถาม
	-ไม่มี

ระเบียบวาระที่ 4	เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ
	-ไม่มี
ระเบียบวาระที่ 5	เรื่องที่เสนอใหม่
ประธานสภา	5.1 ญัตติขออนุมัติโอนเงินงบประมาณรายจ่ายประจำปี พ.ศ.2567 (ตั้งจ่ายรายการใหม่) (กองช่าง) เชิญผู้เสนอญัตติ ครับ
นายกเทศมนตรี	เรียนประธานสภาเทศบาลตำบลหนองพ้อ สมาชิกสภาเทศบาลตำบลหนองพ้อ   ผู้ทรงเกียรติทุกท่าน ข้าพเจ้านายไตรศักดิ์ รักใหม่ นายกเทศมนตรีตำบล    หนองพ้อ ขอเสนอญัตติโอนงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ โดยมีหลักการและเหตุผล ดังนี้
				หลักการ
		ตามระเบียบกระทรวงมหาดไทยว่าด้วย วิธีการงบประมาณขององค์กรปกครองส่วนท้องถิ่น พ.ศ.2563 ข้อ  27 การโอนเงินงบประมาณรายจ่าย     ในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ให้เป็นอำนาจอนุมัติของสภาท้องถิ่น
				เหตุผล
		เทศบาลตำบลหนองพ้อ สำรวจงบประมาณรายจ่ายประจำปีงบประมาณ พ.ศ.2567 เพื่อตั้งจ่ายรายการใหม่ ในการดำเนินการแก้ไขปัญหาความเดือดร้อนของประชาชนในพื้นที่ ในการใช้เส้นทางสัญจร จึงมีความจำเป็นต้องเสนอต่อสภา เพื่อขออนุมัติโอนงบประมาณรายจ่ายประจำปี 2567 เพื่อตั้งจ่ายรายการใหม่ จำนวน 3 รายการ โดยมีรายละเอียด ดังนี้
		1.โอนลด แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน หมวดค่าใช้สอย ประเภท ค่าใช้จ่ายในการเดินทางไปราชการ (หน้า 144) โอนลด 19,000 บาท (เงินหนึ่งหมื่นเก้าพันบาทถ้วน) คงเหลืองบประมาณหลังโอน จำนวน 1,000 บาท 
โอนตั้งรายการใหม่  แผนงานอุตสาหกรรมและการโยธา งานก่อสร้าง   งบลงทุน หมวดค่าครุภัณฑ์ ที่ดินและสิ่งก่อสร้าง ประเภทค่าครุภัณฑ์งานบ้านงานครัว ดังนี้
		-จัดซื้อเครื่องตัดหญ้าชนิดข้อแข็ง จำนวน 2 เครื่องๆละ 9,500 บาท เป็นเงิน 19,000 บาท จัดซื้อตามบัญชีมาตรฐานครุภัณฑ์สำนักงบประมาณ
		-เป็นไปตาม พรบ.เทศบาล พ.ศ.2469 และที่แก้ไขเพิ่มเติมถึงปัจจุบัน
		-เป็นไปตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1/2567 หน้า 85
		2.โอนลด  แผนงานงบกลาง งานงบกลาง หมวดงบกลาง ประเภทเบี้ยยังชีพผู้สูงอายุ (หน้า 83) ตั้งจ่ายไว้ 10,400,000 บาท เบิกจ่ายไปแล้ว 8,106,700 บาท อยู่ระหว่างเบิก 1,638,100 บาท คงเหลืองบประมาณ   ถือจ่าย จำนวน 655,200 บาท โอนลด 337,000 บาท คงเหลืองบประมาณหลังโอน จำนวน 318,200 บาท
		โอนตั้งจ่ายรายการใหม่  แผนงานอุตสาหกรรมและการโยธา           งานก่อสร้าง งบลงทุน หมวดค่าครุภัณฑ์ ที่ดินและสิ่งก่อสร้าง ประเภท ค่าที่ดินและสิ่งก่อสร้าง
		-โครงการก่อสร้างถนนหินคลุกควนเปล้า-ชายควน หมู่ที่ 3 ขนาดกว้าง 3.00 เมตร ยาว 740 เมตร หนาเฉลี่ย 0.10 เมตร (หรือพื้นที่ไม่น้อยกว่า 2,220 ตร.ม.) ตั้งจ่ายไว้ 337,000  บาท ตามแบบเทศบาลตำบลหนองพ้อกำหนด
		-เป็นไปตาม พรบ.เทศบาล พ.ศ.2496 และที่แก้ไขเพิ่มเติมถึงปัจจุบัน
		-เป็นไปตามแผนพัฒนาท้องถิ่น (พ.ศ.2566-2570) แก้ไขครั้งที่ 3/2567
		3.โอนลด แผนงานงบกลาง งานงบกลาง หมวดงบกลาง ประเภทเบี้ย  ยังชีพผู้สูงอายุ (หน้า 83) ตั้งจ่ายไว้ 10,400,000 บาท เบิกจ่ายไปแล้ว 8,106,700 บาท คงเหลืองบประมาณถือจ่ายจากการโอนครั้งก่อนนี้ จำนวน 318,200 บาท โอนลดครั้งนี้ 280,000 บาท คงเหลืองบประมาณหลังโอน จำนวน 38,200 บาท 
		โอนตั้งจ่ายรายการใหม่ แผนงานอุตสาหกรรมและการโยธา            งานก่อสร้าง งบลงทุน หมวดค่าครุภัณฑ์ ที่ดินและสิ่งก่อสร้าง ประเภท ค่าที่ดินและสิ่งก่อสร้าง
		-โครงการก่อสร้างถนนลาดยางแอสฟัลล์ติกคอนกรีตสายหนองพ้อ-    ท่าพลับ หมู่ที่ 3 ขนาดกว้าง 5.00 เมตร ยาว 105.00 เมตร หนา 0.15 เมตร (หรือพื้นที่ไม่น้อยกว่า 525.00 ตร.ม.) ตั้งจ่ายไว้ 280,000 บาท ตามแบบเทศบาลตำบลหนองพ้อกำหนด
		-เป็นไปตาม พรบ.เทศบาล พ.ศ.2496 และที่แก้ไขเพิ่มเติมถึงปัจจุบัน
		-เป็นไปตามแผนพัฒนาท้องถิ่น (พ.ศ.2566-2570) เพิ่มเติมครั้งที่ 1/2567 หน้า 53 
	รวมโอนลดงบประมาณในครั้งนี้ 636,000 บาท (เงินหกแสนสามหมื่นหกพันบาทถ้วน)
		ดังนี้ ข้าพเจ้าจึงได้เสนอญัตติ ขออนุมัติโอนงบประมาณรายจ่ายประจำปี พ.ศ.2567 ในครั้งนี้เพื่อให้สภาเทศบาลตำบลหนองพ้อพิจารณา นายไตรศักดิ์ รักใหม่ นายกเทศมนตรีตำบลหนองพ้อ
ประธานสภา	ผู้เสนอญัตติก็ได้เสนอญัตติไปแล้วน่ะครับ รายละเอียดก็อยู่ในมือท่านสมาชิกเรียบร้อยแล้วน่ะครับ เชิญท่านสมาชิกครับ เชิญท่านวิเชียร บัวเนียม ครับ
วิเชียร  บัวเนียม 	เรียนท่านประธานสภา เพื่อนสมาชิกทุกท่านครับ ผมวิเชียร บัวเนียม สมาชิกสภา เขต 2 ผมอยากให้ผู้ที่เกี่ยวข้องได้อธิบายเรื่องเงินผู้สูงอายุที่โอนลดสักนิดหนึ่งน่ะครับ ตามความเข้าใจของผมคิดว่าน่าจะเป็นเงินที่ให้กับผู้สูงอายุประจำเดือน ซึ่งเป็นตัวเลขที่แน่นอนเพราะเรามีอยู่แล้วว่าแต่ละเดือนเราจ่ายเท่าไรน่ะครับและเราก็คำนวณได้ว่าอีกสองเดือนเราจะจ่ายเท่าไร แต่ว่าผมสงสัยอีกอย่างว่าเบี้ยนี้จะไปเกี่ยวพันกับงบของโรงเรียนผู้สูงอายุหรือไม่ ถ้าเกี่ยวพันเราก็ต้องเว้นไว้กับโรงเรียนผู้สูงอายุบ้าง แต่ถ้าไม่เกี่ยวพันกันคนละเรื่องกันผมก็เข้าใจว่าอันนี้เป็นงบที่ตายตัวตั้งไว้แล้ว ขอให้ฝ่ายที่เกี่ยวข้องช่วยชี้แจงเพิ่มเติมหน่อยครับ ขอบคุณมากครับ
เลขานุการสภา	เรียนท่านประธานสภาครับ ขอชี้แจงในเรื่องข้อซักถามของสมาชิกสภาเทศบาลน่ะครับ ในส่วนของเบี้ยผู้สูงอายุน่ะครับก็เป็นเงินอุดหนุนที่เขาเรียกว่าอุดหนุนระบุวัตถุประสงค์ คำว่าระบุวัตถุประสงค์ก็คือเขาจะกำหนดไว้ว่าเป็นเบี้ยยังชีพผู้สูงอายุตามขั้นบันได กำหนดว่าช่วงอายุเท่านี้ๆ ซึ่งการอุดหนุนก็ต้องรอผู้สูงอายุมาลงทะเบียน แต่ว่าการจัดส่งจำนวนผู้สูงอายุเราต้องส่งไปกรมก่อนถึงจะได้เงินมา ส่งไปตามจำนวนที่เราอุดหนุน ซึ่งเงินอุดหนุนนี้เป็นเงินรายหัวเมื่อเราจัดส่งไปแล้ว เงินอุดหนุนระบุวัตถุประสงค์นี้ถ้าเราใช้ไม่หมดก็จะตกเป็นรายได้ของเทศบาล ไม่เหมือนกับอุดหนุนเฉพาะกิจที่เราจะต้องส่งคืน เมื่อกรมอุดหนุนให้กับเทศบาลแล้วเราก็จะจ่ายเป็นรายเดือนซึ่งกำหนดจ่ายรายเดือนจะอยู่ที่งานพัฒนาชุมชนน่ะครับ ซึ่งนักพัฒนาชุมชนก็คิดมาให้เรียบร้อยแล้ว และเราก็ได้ประสานกับทางกองคลังแล้ว รายละเอียดในข้อที่ 2 ของญัตติ โอนลด อยู่ระหว่างเบิกจ่าย 1,638,100 บาท ก็คือเป็นเงินที่เราจะจ่ายในสองเดือนที่เหลืออยู่น่ะครับ เงินคงเหลือเป็นเงินคงเหลือในระบบซึ่งความผิดพลาดอาจจะไม่มีเลย เพราะเราใช้ระบบ e-laas ในการโอนเงิน ตัดเงินน่ะครับ เงินคงเหลือตรงนี้เป็นเงินที่เราสามารถใช้จ่ายได้น่ะครับ ไม่จ่ายก็จะตกเป็นเงินสะสม แต่เราใช้วิธีการงบประมาณในเทศบัญญัติโอนงบประมาณมาเพื่อดำเนินการในส่วนที่ชาวบ้านเดือนดร้อน ในส่วนประเด็นที่ว่าเงินตรงนี้มันจะเกี่ยวกับโรงเรียนผู้สูงอายุหรือไม่มันคนละตัวกันครับ เงินตรงนี้เป็นเงินอุดหนุนระบุวัตถุประสงค์ที่รัฐบาลจัดสรรให้เป็นเบี้ยยังชีพผู้สูงอายุ แต่โรงเรียนผู้สูงอายุ เป็นงบรายจ่ายประจำของเรา เป็นงบที่เราดำเนินการเองในเทศบัญญัติ เราจะตั้งหรือไม่ตั้งก็ได้ เขาเรียกว่างบประจำที่อยู่ในเทศบัญญัติ แต่งบอุดหนุนเป็นงบที่เขาอุดหนุนมาจากรัฐบาลเพื่อจ่ายให้กับผู้สูงอายุที่เราแจ้งยอดไปครับ เหมือนกันกับงบของสาธารณสุขมูลฐานหมู่บ้านละ 20,000 บาท งบเหล่านี้เมื่อเหลือจากใช้จ่ายแล้ว จะตกเป็นเงินสะสมของเรา เราสามารถดำเนินการได้ตามวิธีงบประมาณของเทศบัญญัติ ก็ขอนำเรียนท่านประธานครับ ขอบคุณครับ
ประธานสภา	เชิญท่านสมาชิกท่านต่อไปครับ เชิญท่านอุทัย บุตรดาซุย ครับ
อุทัย บุตรดาซุย	เรียนท่านประธานสภา ฝ่ายบริหาร และเพื่อนสมาชิกสภาทุกท่านน่ะครับ เจ้าหน้าที่ ที่เข้าร่วมประชุมในวันนี้น่ะครับ โครงการก่อสร้างถนนลาดยาง     แอสฟัลล์ติกคอนกรีตสายหนองพ้อ-ท่าพลับ น่ะครับ ผมก็เห็นด้วยน่ะครับ เพราะชาวบ้านก็ถามมาว่าทำไมทำครึ่งสายแล้วเหลืออีกครึ่งหนึ่งทำไมไม่ทำให้เสร็จ เราก็อธิบายให้ชาวบ้านเข้าใจน่ะครับว่าเจ้าของที่เขาไม่ยินยอมแต่ว่าตอนนี้เจ้าของที่เขาได้ปักแนวลวดหนามเป็นแนวของเขาเรียบร้อยแล้วน่ะครับ ท่านนายกได้เสนอญัตติมาก็เห็นด้วยน่ะครับเพราะว่าจะได้เสร็จตลอดถนนน่ะครับ ก็ฝากท่านสมาชิกไว้ด้วยน่ะครับ ขอบคุณมากครับ
ประธานสภา	เชิญท่านสมาชิกท่านต่อไปครับ มีไหมครับ ถ้าไม่มีผมขอมติน่ะครับ ท่านสมาชิกท่านใดเห็นชอบญัตติขออนุมัติโอนเงินงบประมาณรายจ่ายประจำปี พ.ศ.2567 (ตั้งจ่ายรายการใหม่) (กองช่าง) โปรดยกมือครับ ท่านสมาชิกท่านใด ไม่เห็นชอบครับ ท่านสมาชิกท่านใด งดออกเสียงครับ
มติที่ประชุม	-เห็นชอบ   10   เสียง
	-ไม่เห็นชอบ   -	เสียง
	-งดออกเสียง  2  เสียง (นายกมล ฉิมรักษ์ ประธานสภา,นายวีรวัฒน์ คงพรม)
ประธานสภา	5.2 ญัตติขออนุมัติโอนเงินงบประมาณรายจ่ายประจำปี พ.ศ.2567 (กองคลัง)
	ขอเชิญผู้เสนอญัตติ ครับ
นายกเทศมนตรี	เรียนประธานสภาเทศบาลตำบลหนองพ้อ เพื่อนสมาชิกสภาเทศบาลตำบล  หนองพ้อที่เคารพทุกท่าน สืบเนื่องจากเกิดข้อผิดพลาดของขนาดความกว้าง ความยาว โดยที่ผมไม่ได้ตรวจสอบอย่างละเอียดน่ะครับ จึงขออนุญาตท่านประธานสภาถอนญัตติเพื่อไปพิจารณาในคราวต่อไปครับ เนื่องจากความกว้าง ความยาวที่ไม่เที่ยงแท้ เอกสารไม่สมบูรณ์ ครับ ขอบคุณมากครับ
ประธานสภา	ครับ ก็ฝ่ายบริหารไม่เสนอญัตติน่ะครับ ถอนญัตติน่ะครับ ไว้ประชุมคราวหน้าค่อยนำเข้าใหม่ น่ะครับ
ระเบียบวาระที่ 6	เรื่องอื่นๆ
ประธานสภา	เชิญท่านทวี แสงปาน ครับ
ทวี  แสงปาน	เรียนท่านประธานสภาที่เคารพ ฝ่ายบริหาร สมาชิกผู้ทรงเกียรติทุกท่านน่ะครับผมทวี  แสงปาน สมาชิกสภา เขต 1 พอดีผมได้รับเรื่องจากชาวบ้าน ของหมู่ที่ 4  ในเรื่องขยะที่ถนนท่าหรั่ง การจัดเก็บขยะก็มีขยะวางอยู่เยอะที่ยังไม่ได้จัดเก็บก็ขอฝากไว้ด้วยครับ ขอบคุณครับ
ประธานสภา	เชิญท่านสมาชิกท่านต่อไปครับ
วิเชียร  บัวเนียม	เรียนท่านประธานสภา ผมวิเชียร บัวเนียม สมาชิกสภาเขตที่ 2 ท่านประธานครับ ผมขออนุญาตฝากท่านประธานไปยังฝ่ายบริหาร คือเรื่องหอถังประปาของหมู่ที่ 8 ที่เราไม่ใช้แล้ว วันก่อนเราก็เอาไปตั้งไว้แล้ว เจ้าของที่ดินเขาก็ให้ตั้ง แต่ว่าตอนนี้เวลาล่วงเลยมาพอสมควรแล้ว ผมก็อยากจะถามว่าฝ่ายบริหารได้ดำเนินการในเรื่องนี้อย่างไร ไม่ทราบว่าท่านจะนำไปขายทอดตลาดหรือว่าจะปล่อยไว้อย่างนั้น ตอนที่เขามาถอนผมก็ถามว่าน้ำหนักเท่าไร เขาก็บอกว่าน้ำหนักสี่ตัน ถ้าเอามาขายทอดตลาดรายได้ก็จะเป็นของเทศบาล ถ้าจะทิ้งไว้ก็ให้เอาไปไว้ที่อื่นก็เรียนประธานฝากไปยังฝ่ายบริหารด้วยครับ ขอบคุณครับ
ประธานสภา	เชิญท่านนายกครับ
[bookmark: _GoBack]นายกเทศมนตรี	เรียนท่านประธานสภาที่เคารพ ในเรื่องของหอถังประปาของหมู่ที่ 8 ที่ชำรุด ขณะนี้ ผมมอบหมายให้ท่านปลัดกำลังดำเนินการในการแต่งตั้งคณะกรรมการ เพื่อดำเนินการในการขายทอดตลาด ก็เนื่องจากว่าหอถังตัวนี้แต่ก่อนเป็นของ รพช.พัทลุง ซึ่งก่อสร้างเมื่อปี 2540 หลังจากนี้ผมจะแจ้งไปยังท่านปลัด ผอ.กองคลัง ในส่วนที่เกี่ยวข้องต่อไป เพื่อขายทอดตลาดให้เร็วที่สุด เพื่อแก้ปัญหาความเดือดร้อนของชาวบ้าน ขอบคุณมากครับ และก็มีอีกส่วนหนึ่งน่ะครับ ที่อยากเรียนแจ้งสมาชิกสภาและก็ฝ่ายบริหาร เนื่องจากว่าพวกเราอยู่ในช่วงปลายๆ ซึ่ง พรบ.การเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 แก้ไขเพิ่มเติม ฉบับที่ 2 พ.ศ.2566 180 วัน อันตราย ก็คือหมายความว่า นับจากวันที่  29 กันยายน 2567 – 27 มีนาคม 2568 ซึ่งผมก็ต้องขนของ 180 วันนี้ทำอะไรได้บ้าง ทำอะไรไม่ได้บ้าง บางท่านที่อยู่นานแล้วก็คงจะรู้แต่บางท่านที่เป็นใหม่ อย่างผมก็แค่ศึกษามาบางส่วนอย่างเช่นว่า ห้ามผู้สมัครมอบเงินช่วยงาน ห้ามเขียนหน้าซองแต่เราอาจจะฝากคนอื่นก็แล้วแต่เรา ในส่วนที่สองหลีกเลี่ยงจัดงานที่มีมหรสพใหญ่ งานบวชลูก งานแต่งลูก นี้จัดได้ อย่างเช่น งานเลี้ยงเปิดตัว แบบนี้โดนแน่นอน ก็ฝากพวกเราทุกคนด้วยความห่วงใยพวกเราทุกคนน่ะครับ และก็ห้ามมอบของช่วยเหลือในช่วงเกิดภัยพิบัติ 180 วัน ท่าน สท.ก็ไม่สามารถไปมอบของอะไรต่างๆได้น่ะครับ ในส่วนนี้ทาง กกต.คงจะออกมาอธิบายพวกเราอีกครั้งหนึ่งน่ะครับ อีกส่วนหนึ่งก็คือ 90 วัน ก่อนครบวาระ ของสมาชิกสภาหรือฝ่ายบริหารน่ะครับ ไม่สามารถอนุมัติโครงการหรือกิจกรรมที่สุ่มเสี่ยง เช่น มอบผ้าขนหนูให้ผู้สูงอายุ พา อสม.ไปเที่ยว ส่อให้เห็นว่าเราทำเพื่อหาเสียง แต่ว่าถ้าเกิดภัยพิบัติหรือภัยธรรมชาติที่เราไม่คาดคิด อันนี้ทำได้ เช่น ช่วงมรสุม น้ำท่วมฉับพลันประมาณนี้ เขาจะอนุโลม หมดวาระ 27 มีนาคม ก็คาดว่าจะเลือกตั้งภายใน 45 วัน น่าจะเป็นวันที่ 7 พฤษภาคม 2568 ในห้วงเวลานั้น ฝากพวกเราด้วยน่ะครับ เผื่อว่าจะลงต่อแล้วอาจเกิดอุบัติเหตุทางการเมือง ขอบคุณท่านประธานและสมาชิกสภาทุกท่านครับ
ประธานสภา	เชิญท่านเลขานุการสภา ครับ
เลขานุการสภา	เรียนท่านประธานสภาและสมาชิกสภาทุกท่านครับ ขอเรียนเพิ่มเติมจากท่านนายกน่ะครับในส่วนของประเด็นที่ท่านนายกชี้แจงแล้ว มีตัวอย่างเกิดขึ้นแล้วที่ อบต.ป่าพะยอม ช่วงนั้นเหมือนมีการแข่งขันกีฬา แล้วมี อสม.ขอเสื้อแต่ไม่ได้บอกเขาว่าห้ามพิมพ์ชื่อในเสื้อ แม่เขาไปแจกเสื้อฟุตบอลแล้วมีชื่อเขาติดอยู่ข้างหลัง มีคนถ่ายรูปไว้ได้แล้วมีคนร้องเรียนไปที่ กกต. บางทีเขาขอเสื้อเรา เขาไม่รู้ไปใส่ชื่อเรา ย้ำเขาว่าไม่ต้องใส่ชื่อน่ะครับ ขอบคุณครับ
ประธานสภา	ครับ มีใครมีอะไรอีกไหมครับ ผมขอฝากเรื่องหนังสือประชุมสภาน่ะครับ ตอนนี้สมาชิกก็บอกว่าไม่ค่อยถึงมือท่านสมาชิกน่ะครับ ฝากไว้ด้วยน่ะครับ ไปส่งแล้วไปฝากคนโน้นไว้คนนี้ไว้ บางทีหนังสือล่าช้า ฝากไว้ด้วยน่ะครับ ถ้าไม่มีอะไรแล้ว   ขอปิดประชุมครับ
ปิดประชุม   เวลา  10.08 น.

				ลงชื่อ			ผู้จดรายงานการประชุม
     				      (นายกฤษกร  บุษบงก์)
         					เลขานุการสภา











		คณะกรรมการได้ตรวจสอบรายงานการประชุมสภาเทศบาลแล้วถูกต้อง
				(ลงชื่อ)		  	ประธานกรรมการตรวจรายงานการประชุม
				      (นายอุทัย   ศิริรัตน์)
				(ลงชื่อ)			  กรรมการตรวจรายงานการประชุม
				     (นายอุทัย  บุตรดาซุย)
				(ลงชื่อ)			เลขานุการกรรมการตรวจรายงานการประชุม
				     (นายไพจิตร  ฉิมรักษ์)


สภาเทศบาลตำบลหนองพ้อ พิจารณารับรองรายงานการประชุมฉบับนี้ เมื่อคราวประชุมสภาเทศบาลตำบล     หนองพ้อ สมัยสามัญ สมัยที่ 3  ครั้งที่ 1 ประจำปี 2567  เมื่อวันที่ 20 สิงหาคม 2567


ลงชื่อ
(นายกมล  ฉิมรักษ์)
 ประธานสภาเทศบาลตำบลหนองพ้อ
